जैसे जैसे चुनाव के दिन यानी पांच नवंबर नजदीक आता जा रहा है हर चौक चौराहे और चाय की दुकान पर चुनावी चर्चा भी तेज होती जा रही है। इस बात को सीमांचल की जनता भी समझती है कि चुनाव से लोगों की सस्याएं गायब हो गई हैं। कहीं पर भी दो सौ बीस रु किलो दाल की चर्चा नही हो रही है। अगर बात हो रही है तो ये कि मुसलमान और यादव वोटर के मन में क्या चल रहा है। स्पष्ट है कि विकासवाद पर जातिवाद हावी हो गया है। सज्जाद कालोनी के मोहम्मद इसराइल साहब की चिंता भी यही है कि यादव वोट बिखर क्यों रहा है। मुसलमान इस बार एक जुट हो रहे हैं कि नही। शेख सौकत अली कहते हैं कि आज भी चुनाव का रंग रुप बदला नही है। आज भी अंत अंत में जात पात की ही बात होने लगती है। लोगों की बातों से साफ लगता है कि मुसलमान और यादव वोटर पर ही सबकी निगाह टिकी हुई है। और तमाम पाटियों के उम्मीदवारों को देखने से लगता है कि इस बार किसी एक की हवा यहां पर नही चल रही है। न ही एक की दाल गलती नजर आ रही है। कहा जा जसका है कि इस बार मुकाबला दिलचस्प होगा। किसकी दाल गली ये तो वोट की गिनती के बाद ही पता चलेगा।